|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o izmjenama i dopunama Odluke o komunalnoj naknadi |
| Stvaratelj dokumenta, tijelo koje provodi savjetovanje | Grad Koprivnica Upravni odjel za financije, poticanje poduzetništva i komunalno gospodarstvo |
| Cilj i glavne teme savjetovanja | U Odluci o komunalnoj naknadi („Glasnik Grada Koprivnice“ broj 2/01, 9/01, 11/02, 7/04, 7/05, 3/06, 8/06, 9/06 - pročišćeni tekst, 7/07, 8/09, 7/10, 1/12, 2/12, 4/13, 1/14- pročišćeni tekst) predlaže se dopuna i usklađivanje članka 5. u dijelu koji se odnose na namjenu nekretnina prema djelatnostima za koje se plaća komunalna naknada te se u grupi I. djelatnosti dodaje djelatnost pripreme i usluživanja pića i u grupi IX. dodaje se djelatnost dnevne skrbi o djeci. U članku 5. iza stavka 5. dodaje se novi stavak 6. koji glasi: „Za poslovni prostor unutar poslovne građevine u slučaju kad se poslovna djelatnost ne obavlja više od mjesec dana u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor.“, a dosadašnji stavak 6. postaje stavak 7. Navedena dopuna predlaže se iz razloga da se vlasnicima poslovnih prostora unutar poslovne građevine olakša snošenje troškova komunalne naknade u vremenu kad ne obavljaju poslovnu djelatnost. Nadalje predlažu se oslobađanje od plaćanja komunalne naknade pravne osobe sa sjedištem u Koprivnici ili fizičke osobe s prebivalištem u Koprivnici za poslovni prostor koji se priprema za obavljanje proizvodne djelatnosti i to od dana sklapanja ugovora o najmu ili kupoprodaji poslovnog prostora do početka obavljanja proizvodne djelatnosti u trajanju najduže do 6 mjeseci. |
| Mjesec stvaranja dokumenta | Listopad 2017. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hrJavno savjetovanje trajalo je petnaest dana te je bilo otvoreno od 04. listopada do 18. listopada 2017. godine.  |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti.  |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Marija Potroško Kovačić | Datum:19. listopada 2017. |